కృష్ణన్ - పంజు

ఆర్.కృష్ణన్ (1909–1997), ఎస్.పంజు (1915–1984), జంటగా కృష్ణన్ - పంజు పేరుతో పిలువబడే భారతీయ సినిమా దర్శకులు. ఈ జంట హిందీ, దక్షిణ భారతీయ భాషలలో 50 చిత్రాలకు పైగా దర్శకత్వం వహించారు.

 జీవిత విశేషాలు 
ఆర్.కృష్ణన్ తమిళనాడు రాష్ట్ర రాజధాని చెన్నై పట్టణంలో 1909, జూలై 18న జన్మించాడు. మొదట్లో ఇతడు కోయంబత్తూరులోని పక్షిరాజా స్టూడియో (అప్పట్లో కందన్ స్టూడియోగా పిలువబడేది) లో లాబొరేటరీ ఇన్‌ఛార్జిగా పనిచేశాడు. ఇతని కుమారుడు కె.సుభాష్ కూడా చలనచిత్ర దర్శకుడుగా పనిచేశాడు.

ఎస్.పంజు అసలు పేరు పంచాపకేశన్. ఇతడు కుంభకోణం సమీపంలోణి ఉమయాల్ పురంలో 1915, జనవరి 24న జన్మించాడు. ఇతడు దర్శకుడిగా మారడానికి పూర్వం పి.కె.రాజాశాండో వద్ద సహాయ ఎడిటర్‌గా, ఎల్లిస్ ఆర్. దంగన్ వద్ద సహాయ దర్శకునిగా పనిచేశాడు. ఇతడు పంజాబి పేరుతో కొన్ని సినిమాలకు ఎడిటర్‌గా పనిచేశాడు.

 వృత్తి 
వీరిరువురూ కందన్ స్టూడియోలో పి.కె.రాజా శాండో దర్శకత్వం వహించిన మనునీధి చోళన్ (1942) అనే తమిళ సినిమాలో పనిచేశారు. ఆ సమయంలో వీరిరువురూ మంచి మిత్రులుగా మారారు. వీరి పనితనాన్ని గమనించి రాజాశాండో తన తరువాతి ప్రాజెక్టు పూంపావై వీరికి ఆప్పజెప్పాడు. ఆ విధంగా పూంపావై (1944) దర్శకులుగా ఈ జంట మొదటి చిత్రం అయ్యింది. 1947లో ఈ జంట పైతియక్కరన్ అనే సినిమాకు దర్శకులుగా పనిచేశారు. 1949లో వీరు మిష్టర్ డీడ్స్ గోస్ టు టౌన్ అనే అమెరికన్ రొమాంటిక్ కామెడీ సినిమా ప్రేరణతో నల్లతంబి అనే సినిమాను తీశారు. ఆ సినిమాకు సి.ఎన్.అన్నాదురై స్క్రిప్ట్ వ్రాశాడు. ఇది అతని మొదటి సినిమా. తరువాతి కాలంలో ఇతడు తమిళనాడు ముఖ్యమంత్రిగా పనిచేశాడు. 1952లో వీరు దర్శకత్వం వహించిన పరాశక్తి సినిమాకు తమిళనాడుకు మరో ముఖ్యమంత్రిగా పనిచేసిన ఎం.కరుణానిధి సంభాషణలు వ్రాశాడు. వీరు భాభీ, షాదీ వంటి హిందీ సినిమాలు కుడా దర్శకత్వం వహించారు. వీరికి 1960లో కలైమామణి పురస్కారం లభించింది.

 మరణాలు 
1984, ఏప్రిల్ 6వ తేదీన ఎస్.పంజు చెన్నైలో మరణించాడు. పంజు మరణం తర్వాత కృష్ణన్ ఏ సినిమాను తీయలేదు. అతడు 1997, జూలై 15వ తేదీన మరణించాడు.

 ఫిల్మోగ్రఫీ 
 సంవత్సరం  సినిమా పేరు  భాష  బ్యానర్  మూలం 1944  పూంపావై  తమిళ  లియో పిక్చర్స్ 1947  పైతియక్కరన్  తమిళ  ఎన్.ఎస్.కె.పిక్చర్స్  1949  నల్లతంబి  తమిళ  ఎన్.ఎస్.కె.ఫిలింస్ & ఉమా పిక్చర్స్  1949  రత్త్నకుమార్  తమిళ  మురుగన్ టాకీస్  1952  పరాశక్తి  తమిళ  నేషనల్ పిక్చర్స్  1953  కణగల్  తమిళ  మోషన్ పిక్చర్స్ టీమ్  1954  రక్త కన్నీర్  తమిళ నేషనల్ పిక్చర్స్  1955  శాంతసక్కు  కన్నడ  శ్రీ పాండురంగ ప్రొడక్షన్స్  1956  కులదైవమ్  తమిళ  ఎస్.కె.పిక్చర్స్  1957  పుదైయల్  తమిళ  కమల్ బ్రదర్స్  1957  భాభీ  హిందీ  ఏ.వి.యం. ప్రొడక్షన్స్  1958  మామియర్ మెచ్చిన మారుమగళ్  తమిళ  ఏ.వి.యం. ప్రొడక్షన్స్  1959  బర్ఖా  హిందీ  ఏ.వి.యం. ప్రొడక్షన్స్  1960  తిలకమ్  తమిళ  ఏ.వి.యం. ప్రొడక్షన్స్  1960  దైవపిరవి  తమిళ  కమల్ బ్రదర్స్  1960  బిందియా  హిందీ  ఏ.వి.యం. ప్రొడక్షన్స్  1961  సుహాగ్ సిందూర్  హిందీ   1962  షాదీ  హిందీ   1962  మన్-మౌజి  హిందీ  ఏ.వి.యం. ప్రొడక్షన్స్  1962  అన్నై  తమిళ  ఏ.వి.యం. ప్రొడక్షన్స్  1963  కుంకుమమ్  తమిళ  రాజమణి పిక్చర్స్  1964  వళ్కై వళ్వతర్కె  తమిళ  కమల్ బ్రదర్స్  1964  సర్వర్ సుందరం  తమిళ  ఏ.వి.యం. ప్రొడక్షన్స్  1964  మేరే కసూర్ క్యా హై  హిందీ   1965  కుళందయం దైవమమ్  తమిళ  ఏ.వి.యం. ప్రొడక్షన్స్  1966  పెట్రల్తాన్ పిళ్ళైయ  తమిళ  ఎమ్జీయార్ పిక్చర్స్  1966  లేత మనసులు  తెలుగు  ఏ.వి.యం. ప్రొడక్షన్స్  1966  లాడ్‌లా  హిందీ  ఏ.వి.యం. ప్రొడక్షన్స్  1968  దో కలియాఁ  హిందీ  ఏ.వి.యం. ప్రొడక్షన్స్ 1968  వుయరంద మనిధన్  తమిళ  ఏ.వి.యం. ప్రొడక్షన్స్ 1969  అన్నయుం పితవమ్  తమిళ  ఏ.వి.యం. ప్రొడక్షన్స్ 1970  ఎంగల్ తంగమ్  తమిళ  మేకల పిక్చర్స్ 1970  అనాదై ఆనందన్  తమిళ  ముత్తువేల్ మూవీస్ 1971  మై సుందర్ హూఁ  హిందీ  ఏ.వి.యం. ప్రొడక్షన్స్ 1971  రంగరత్తినం  తమిళ  ఎస్.జె.ఫిలింస్  1972  పిళ్లైయొ పిళై  తమిళ  మేకల పిక్చర్స్  1972  ఇదయ వీణై  తమిళ  ఉదయం ప్రొడక్షన్స్  1972  అక్కా తమ్ముడు  తెలుగు  ఏ.వి.యం. ప్రొడక్షన్స్  1974  సమయల్‌కరన్  తమిళ  మెరీనా మూవీస్  1974  షాన్‌దార్  హిందీ  1974  పత్తు మాద బంధం  తమిళ  శ్రీ నవనీత ఫిలింస్  1974  కలియుగ కన్నన్  తమిళ  అజంతా ఎంటర్‌ప్రైజస్  1975  వాళంతు కాత్తుగిరెన్  తమిళ  ఎస్.ఎస్.కె.ఫిలింస్  1975  కాశ్మీరు బుల్లోడు తెలుగు   1975  అనయ విలక్కు  తమిళ  అంజుగం పిక్చర్స్  1976  వళ్వు ఏన్ పక్కం  తమిళ  ఎస్.ఎస్.కె.ఫిలింస్  1977  సొన్నతాయ్ సీవెన్  తమిళ   1977  ఇలయ తలైమురై  తమిళ  యోగచిత్ర ప్రొడక్షన్స్  1977  ఎన్న తావం సీతన్  తమిళ  	నలందా మూవీస్  1977  చక్రవర్తి  తమిళ  పి.వి.టి ప్రొడక్షన్స్  1978  పేర్ సొల్ల ఒరు పిల్లై  తమిళ  వాణి చిత్ర ప్రొడక్షన్స్  1978  అన్నపూర్ణి  తమిళ  విజయాంబిక ఫిలింస్  1979  వెల్లి రథం  తమిళ  అష్టలక్ష్మీ పిక్చర్స్  1979  నీల మలర్గల్  తమిళ  శబరి సినీ క్రియేషన్స్  1979  నాదగమె ఉళగమ్  తమిళ  విజయాంబిక ఫిలింస్  1980  మంగళ నాయగి  తమిళ  జె.సి.చౌదరి ఆర్ట్స్  1986  మలారం నినైవుగళ్  తమిళ  మీనాక్షి ఫిలింస్ 

 మూలాలు 

 బయటి లింకులు 



వర్గం:భారతీయ సినిమా దర్శకులు
వర్గం:హిందీ సినిమా దర్శకులు
వర్గం:తమిళ సినిమా దర్శకులు
వర్గం:కన్నడ సినిమా దర్శకులు
వర్గం:తెలుగు సినిమా దర్శకులు